
Všeobecne záväzné nariadenie

č. 98/2023
o  miestnych daniach a poplatku za komunálne odpady a drobné stavebné odpady

Obecné zastupiteľstvo obce Gáň, na základe ustanovení § 4 ods. 3 písm. c), § 6 ods. 1 a § 11 ods. 3 písm. g) zákona SNR č. 369/1990 Zb. o obecnom zriadení, v znení neskorších predpisov a na základe ustanovení zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, sa uznieslo na tomto Všeobecne záväznom nariadení obce Gáň.

§ 1

Úvodné ustanovenia

1/ Toto všeobecne záväzné nariadenie (ďalej len „VZN“) upravuje podmienky ukladania  miestnych daní a miestneho poplatku za komunálne odpady a drobné stavebné odpady (ďalej len „miestne dane a miestny poplatok“) na území obce Gáň (ďalej len „obec“). 
2/ Obec na svojom území ukladá tieto miestne dane:

a) daň z nehnuteľností,
b) daň za psa,
c) daň za užívanie verejného priestranstva,
d) daň za ubytovanie
e) daň za nevýherné hracie prístroje
2/ Obec Gáň na svojom území ukladá miestny poplatok za komunálne odpady a drobné stavebné odpady.

DAŇ Z POZEMKOV
§ 2
Hodnota pozemku

1/ Správca dane určuje hodnotu pozemku -  trvalé trávne porasty za 1m2 pre katastrálne územie Gáň a Brakoň vo výške 0,1218 Eur. 
§ 3
Sadzby dane

1/ Správca dane na území obce určuje ročnú sadzbu dane z pozemkov pre pozemky druhu:
a/ orná pôda, chmeľnice, vinice, ovocné sady 
    a trvalé trávnaté porasty




0,25% zo základu dane
b/ záhrady, zastavané plochy a nádvoria


0,50 % zo základu dane

c/ lesné pozemky, na ktorých sú hospodárske lesy,

0,25 % zo základu dane

   rybníky s chovom rýb a ostatné hospodárske využívané

   vodné plochy (pri nedoložení znaleckého posudku, cena

   sa vypočíta z ceny ornej pôdy)


d/ stavebné pozemky





0,50 % zo základu dane

e/ ostatné plochy okrem stavebných  pozemkov

0,50 % zo základu dane
DAŇ ZO STAVIEB

§ 4
Sadzba dane
1/ Správca dane na území obce Gáň určuj ročnú sadzbu dane zo stavieb za každý aj začatý m2 zastavanej plochy stavby vo výške: 

a/ stavby na bývanie a drobné stavby, ktoré majú doplnkovú funkciu 

0,165 Eur
    pre hlavnú stavbu
b/ stavby na pôdohospodársku produkciu, skleníky, stavby pre vodné

0,165 Eur

   hospodárstvo, stavby využívané na skladovanie vlastnej pôdohospo-

   dárskej produkcie vrátane stavieb na vlastnú administratívu

c/ samostatne stojace garáže a samostatné stavby hromadných garáži a

0,190 Eur

   stavby určené alebo používané na tieto účely, postavené mimo bytových

   domov

d/ priemyselné stavby a stavby slúžiace energetike, stavby slúžiace staveb-
0,330 Eur
    níctvu, stavby využívané na skladovanie vlastnej produkcie vrátane stavieb

    na vlastnú administratívu

e/ stavby na ostatné podnikanie a na zárobkovú činnosť, skladovanie a 

1,650 Eur
    administratívu súvisiacu s ostatným podnikaním a zárobkovou činnosťou

f/ ostatné stavby neuvedené v §5 písm. a/ až e/ tohto VZN



0,190 Eur

2/ Na území obce Gáň sa určuje príplatok za podlažie vo výške 0,16 Eur za každé ďalšie nadzemné podlažie okrem prvého nadzemného podlažia. 
DAŇ Z BYTOV
§ 5
Sadzba dane

1/ Správca dane na území obce Gáň určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške:

a) Byty – 0,080 Eur za byt
b) Nebytový priestor – 0,080 Eur za nebytový priestor
§ 6
Oslobodenie a zníženie od dane z nehnuteľností
1/ Od dane z pozemkov podľa §17 ods. 2 zák. č. 582/2004 Z.z. o miestnych daniach a miestnom poplatku za komunálne odpady a drobné stavebné odpady sú oslobodené nasledovné pozemky: 

· pozemky, na ktorých sú cintoríny,

· časti pozemkov, na ktorých sú zriadené meračské značky, signály a iné zariadenia bodov, stožiare rozvodu elektrickej energie, stĺpy telekomunikačného vedenia.

2/ Správca dane ustanovuje, že poskytuje zníženie dane zo stavieb o 50% z daňovej povinnosti na stavby na bývanie vo vlastníctve občanov starších ako 70 rokov, ktoré slúžia na ich trvalé bývanie. 

SPOLOČNÉ USTANOVENIA PRE DAŇ Z NEHNUTEĽNOSTÍ
§ 7
Ostatné
Správca dane určuje, že daň nižšiu ako 1,90 eurá nebude vyrubovať.  

DAŇ ZA PSA

§ 8
Sadzba dane
Sadzba dane za 1 psa a kalendárny rok sa stanovuje na 3 €.

DAŇ ZA UŽÍVANIE VEREJNÉHO PRIESTRANSTVA
§ 9
Sadzba dane
Sadzba dane za užívanie verejného priestranstva sa stanovuje na 0,30 €/m2 a každý aj začatý deň.

§10
Miesta verejného priestranstva

1/ Verejným priestranstvom na účely tohto všeobecne záväzného nariadenia sú verejnosti prístupné pozemky vo vlastníctve obce Gáň zapísané na LV č. 533 pre k.ú. Gáň a LV č. 30 a 592 pre k.ú. Brakoň, ktorými sa rozumejú nasledovné miesta:

a) cestné komunikácie v celej svojej dĺžke a šírke od krajnice po krajnicu

b) chodník, príp. aj upravená plocha pre chodenie obyvateľov na celom území obce

c) priestory pred obecným úradom – parc. č. 49/5 pre k.ú. Gáň

d) priestory pred kultúrnym domom – parc. č. 53/22 pre k.ú. Gáň

e) ihriská – parc. č. 320/1 a par.č.320/2 pre k.ú. Gáň

f) plochy verejnej zelene 

g) spevnené plochy. 

2/ Osobitným užívaním verejného priestranstva na území obce Gáň sa rozumie:

a) umiestnenie stavebného zariadenia (lešenia, stavebné stroje) a skládky materiálu

b) umiestnenie informačno – reklamného zariadenia

c) trvalé parkovanie motorových vozidiel mimo stráženého parkoviska

d) umiestnenie cirkusu a lunaparku

e) umiestnenie predajného zariadenia

§11

Oznamovacia povinnosť

Oznámenie zámeru osobitného užívania verejného priestranstva musí obsahovať najmä:

· meno a priezvisko osoby žiadateľa, adresu, identifikačné údaje

· účel osobitného užívania verejného priestranstva

· dobu osobitného užívania verejného priestranstva

· výmer osobitného užívania verejného priestranstva v m2

§ 12
Oslobodenie od dane

1/ Od dane sa oslobodzujú kultúrne a športové akcie usporiadané na verejnom priestranstve bez vyberania vstupného alebo akcia, výťažok ktorej je určený na charitatívne alebo verejnoprospešné účely. 

2/ Oslobodenie sa daňovníkovi priznáva na základe žiadosti s uvedením účelu naloženia s výťažkom, ak ide o akciu s výberom vstupného.

3/ Od dane je oslobodené predajné zariadenie umiestnené na verejnom priestranstve, ktoré sa používa na príležitostný predaj.
DAŇ ZA UBYTOVANIE

§ 13
Sadzba dane

Sadzba dane sa stanovuje vo výške 0,50 € na osobu a prenocovanie.

§ 14
Náležitosti a lehota oznamovacej povinnosti platiteľa dane
1/ Platiteľ dane za ubytovanie, ktorým je prevádzkovateľ zariadenia, ktoré poskytuje prechodné ubytovanie, je povinný podať správcovi dane oznámenie o začatí a skončení prevádzkovania tohto zariadenia, resp. zmeny už nahlásených údajov v lehote do 30 dní odo dňa, keď táto skutočnosť nastala.
2/ Platiteľ dane, poskytujúci ubytovanie v súkromí, je povinný v rámci oznamovacej povinnosti uviesť:

a) meno, priezvisko, adresu trvalého pobytu, rodné číslo, resp. dátum narodenia, kontaktné údaje

b) zaradenie ubytovacieho zariadenia v zmysle osobitného predpisu, adresu ubytovacieho zariadenia, názov ubytovacieho zariadenia, celkovú lôžkovú kapacitu zariadenia

c) zároveň je povinný uviesť čísla účtov vedených v bankách, na ktorých sú sústredené peňažné prostriedky z výberu dane za ubytovanie.

3/ Platiteľ dane, ak ide o právnickú osobu alebo fyzickú osobu podnikajúcu, je povinný v rámci oznamovacej povinnosti uviesť:

a) obchodné meno a názov, IČO, DIČ, u fyzickej osoby – rodné číslo platiteľa dane, sídlo a miesto podnikania a kontaktné údaje

b) údaje o štatutárnom zástupcovi

c) zaradenie ubytovacieho zariadenia v zmysle osobitného predpisu, adresu ubytovacieho zariadenia, názov ubytovacieho zariadenia, celkovú lôžkovú kapacitu zariadenia

d) zároveň je povinný uviesť čísla účtov vedených v bankách, na ktorých sú sústredené peňažné prostriedky z výberu dane za ubytovanie.

§15

Rozsah a spôsob vedenia evidencie na účely dane za ubytovanie

1/ Platiteľ je povinný viesť evidenciu ubytovaných hostí v písomnej alebo elektronickej podobe (ďalej len „kniha“) pre potreby kontroly dane za ubytovanie a mať v nej zapísaných všetkých hostí, vrátane detí a dbať nato, aby kniha obsahovala minimálne tieto základné údaje o daňovníkovi:
· meno, priezvisko, adresu trvalého pobytu

· deň príchodu, deň odchodu

· počet prenocovaní

2/ Platiteľ je povinný na výzvu správcu dane predložiť pre účely kontroly evidenciu podľa ods. 1 vrátane účtovnej evidencie týkajúcej sa ubytovania.
3/ Platiteľ je povinný vydať osobe, ktorá sa ubytuje v ubytovacom zariadení doklad o zaplatení dane za ubytovanie, v ktorom vyznačí sadzbu na osobu a prenocovanie v zmysle platného VZN, počet prenocovaní, počet osôb, dátum od kedy a dokedy bolo prechodné ubytovanie poskytnuté a celkovú výšku dane za ubytovanie.

§16

Spôsob a lehota odvodu dane za ubytovanie

1/ Do 10. Kalendárneho dňa po skončení mesiaca platiteľ je povinný predložiť správcovi dane vyplnené Hlásenie o počte ubytovaných hostí za predchádzajúci mesiac za každé ubytovacie zariadenie na území obce na samostatnom tlačive. 

2/ Daň za ubytovanie je splatná bez vyrubenia do 15 dní od ukončenia mesiaca. Platiteľ je povinný pri platbe uviesť variabilný symbol 15, špecifický symbol v tvare mesiac a rok a konštantný symbol 1144.
Daň z nevýherné hracie prístroje

§ 17

Sadzba dane
Sadzba dane  určuje sadzbu dane za nevýherné hracie prístroje:
a) 365 Eur za jeden elektronický prístroj a kalendárny rok

b) 60 Eur za mechanický prístroj a kalendárny rok (biliard, stolný futbal, stolný hokej, šípky)

§18

Rozsah a spôsob vedenia evidencie
Daňovník je povinný na účely dane viesť písomnú alebo elektronickú evidenciu o počte prevádzkových nevýherných prístrojov. Evidencia musí obsahovať:

· Deň začatia prevádzkovania nevýherného hracieho prístroja
· Deň ukončenia prevádzkovania nevýherného hracieho prístroja

· Druh, typ a názov nevýherného hracieho prístroja

· Výrobné číslo nevýherného hracieho prístroja

· Miesto umiestnenia nevýherného hracieho prístroja

Evidenciu je daňovník povinný doručiť správcovi dane v lehote stanovenej vo výzve.

§19

Spôsob identifikácie nevýherného hracieho prístroja

Daňovník je povinný k priznaniu k dani za nevýherné hracie prístroje predložiť správcovi dane hodnoverné doklady výrobcu, ktoré identifikujú nevýherný hrací prístroj. 
POPLATOK 

§ 20
Sadzba poplatku
1/ Sadzba poplatku za osobu a kalendárny deň je 0,060 Eur.
2/ Sadzba poplatku pri množstvovom zbere je 0,040 Eur za 1 l komunálneho odpadu.
3/ Sadzba za kilogram drobných stavebných odpadov bez obsahu škodlivín je 0,030 Eur. 
§ 21
Zníženie poplatku alebo odpustenie poplatku
1/ Správca poplatku na základe žiadosti daňového subjektu poplatok odpustí, ak sa poplatník v zdaňovacom období dlhodobo nezdržiava na území obce, pričom dlhodobo sa myslí minimálne 180 dní po sebe idúcich. Daňový subjekt si nárok na odpustenie poplatku uplatňuje za každé zdaňovacie obdobie zvlášť v zmysle zákona. Podkladom na uplatnenie odpustenia poplatku je hodnoverný doklad a to najmä:
· originál dokladu k nahliadnutiu a potvrdenie právoplatnosti o pobyte na území iného štátu (pracovné povolenie, víza, potvrdenie zamestnávateľa, potvrdenie sprostredkovateľskej agentúry)

· potvrdenie o výkone trestu

· potvrdenie o dlhodobom pobyte v zdravotníckom zariadení,
· potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu mimo obce, vrátane dokladu, ktorý preukazuje ubytovanie v mieste výkonu práce

· potvrdenie o dennom štúdiu mimo mesta (za školský rok od 1.septembra predchádzajúceho zdaňovacieho obdobia do 31.augusta aktuálneho zdaňovacieho obdobia, alebo za školský rok) vrátane dokladu o ubytovaní 
· potvrdenie príslušnej obce o tom, že sa poplatník zdržuje na jej území, vrátane dokladu o zapojení sa tam do systému zberu komunálneho odpadu
2/ Dátum vystavenia dokladu uvedeného v ods. 1 musí byť zhodný so zdaňovacím obdobím, na ktoré si daňový subjekt uplatňuje nárok na odpustenie poplatku a z dokladu musí byť zrejmé od kedy do kedy je poplatník mimo obce. 
3/ Ak je doklad preukazujúci neprítomnosť v mieste trvalého pobytu, alebo prechodného pobytu v inom ako slovenskom a českom jazyku, poplatník je povinný predložiť preklad tohto dokladu do úradného jazyka. 

ZÁVEREČNÉ  USTANOVENIA

§ 22
1 / Dňom účinnosti tohto Všeobecne záväzného nariadenia o podmienkach určovania a vyberania miestnych daní a poplatku za komunálne odpady a drobné stavebné odpady sa zrušuje Všeobecne záväzné nariadenie o podmienkach určovania a vyberania miestnych daní a poplatku za komunálne odpady a drobné stavebné odpady č. 85/2016 v znení dodatku č.1, dodatku č. 2 a dodatku č. 3.
3/ Toto Všeobecne záväzné nariadenie bolo schválené uznesením Obecného zastupiteľstva obce Gáň č. 60/2023 dňa 13.12.2023
4/ Toto Všeobecne záväzné nariadenie nadobúda účinnosť od 1.1.2024. 










Juraj Dovina, starosta obce
